CELEX: 32016R1443
Language: sk
Date: 2016-06-29 00:00:00
Title: Delegované nariadenie Komisie (EÚ) 2016/1443 z 29. júna 2016, ktorým sa mení nariadenie Európskeho parlamentu a Rady (ES) č. 273/2004 a nariadenie Rady (ES) č. 111/2005, pokiaľ ide o zaradenie určitých drogových prekurzorov do zoznamu určených látok (Text s významom pre EHP)

1.9.2016   
            
            
               SK
            
            
               Úradný vestník Európskej únie
            
            
               L 235/6
            
         DELEGOVANÉ NARIADENIE KOMISIE (EÚ) 2016/1443
   z 29. júna 2016,
   ktorým sa mení nariadenie Európskeho parlamentu a Rady (ES) č. 273/2004 a nariadenie Rady (ES) č. 111/2005, pokiaľ ide o zaradenie určitých drogových prekurzorov do zoznamu určených látok
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 273/2004 z 11. februára 2004 o prekurzoroch drog (1), a najmä na jeho článok 15,
   so zreteľom na nariadenie Rady (ES) č. 111/2005 z 22. decembra 2004, ktorým sa stanovujú pravidlá sledovania obchodu s drogovými prekurzormi medzi Úniou a tretími krajinami (2), a najmä na jeho článok 30a,
   keďže:
   
               (1)
            
            
               Príloha I k nariadeniu (ES) č. 273/2004 a príloha k nariadeniu (ES) č. 111/2005 obsahujú každá zoznam určených látok, ktoré podliehajú viacerým harmonizovaným kontrolným a monitorovacím opatreniam stanoveným týmito nariadeniami.
            
         
               (2)
            
            
               Určené látky uvedené v prílohe I k nariadeniu (ES) č. 273/2004 a v prílohe k nariadeniu (ES) č. 111/2005 sú rozdelené do kategórií, na ktoré sa vzťahujú rôzne opatrenia s cieľom dosiahnuť primeranú rovnováhu medzi úrovňou ohrozenia, ktorú jednotlivé špecifické látky predstavujú, a záťažou pre zákonný obchod.
            
         
               (3)
            
            
               Najprísnejšie kontrolné a monitorovacie opatrenia sú stanovené pre látky určené v kategórii 1. Prevádzkovatelia a používatelia musia byť držiteľmi licencie na držanie uvedených látok a na vykonávanie akýchkoľvek operácií, ktoré sa ich týkajú.
            
         
               (4)
            
            
               Chlórefedrín a chlórpseudoefedrín možno s vysokým výnosom priamo premeniť na metamfetamín. Členské štáty preukázali, že od roku 2013 boli chlórefedrín a chlórpseudoefedrín v Únii niekoľkokrát použité ako prekurzory na nezákonnú výrobu metamfetamínu (známeho aj ako pervitín). Okrem toho bolo nahlásených niekoľko prípadov použitia týchto dvoch látok na výrobu metamfetamínu mimo Únie.
            
         
               (5)
            
            
               Obchodovanie s chlórefedrínom a chlórpseudoefedrínom a ich držba v súčasnosti nepodliehajú žiadnym právnym obmedzeniam a ich kontrola sa obmedzuje na dobrovoľný záväzok prevádzkovateľov z Únie, že budú monitorovať a ohlasovať podozrivé operácie zahŕňajúce takéto látky.
            
         
               (6)
            
            
               Počas konzultácií s členskými štátmi a zástupcami chemického priemyslu neboli zistené žiadne významné zákonné použitia chlórefedrínu a chlórpseudoefedrínu. V rokoch 2013 a 2014 zachytili príslušné orgány členských štátov viac ako 3 tony týchto látok, aby zabránili ich použitiu na nezákonnú výrobu metamfetamínu.
            
         
               (7)
            
            
               Vzhľadom na vysoké riziko zneužívania chlórefedrínu a chlórpseudoefedrínu a aj vzhľadom na to, že ich zaradenie do zoznamu nebude mať výrazný vplyv na zákonný obchod, by tieto látky mali byť uvedené v kategórii 1 v prílohe I k nariadeniu (ES) č. 273/2004 a v prílohe k nariadeniu (ES) č. 111/2005.
            
         
               (8)
            
            
               Nariadenie (ES) č. 273/2004 a nariadenie (ES) č. 111/2005 by sa preto mali zodpovedajúcim spôsobom zmeniť.
            
         
               (9)
            
            
               Nariadenie (ES) č. 273/2004 a nariadenie (ES) č. 111/2005 spoločne vykonávajú určité ustanovenia dohovoru Organizácie Spojených národov proti nedovolenému obchodu s omamnými a psychotropnými látkami z 19. decembra 1988 (3). Vzhľadom na úzku vecnú súvislosť medzi týmito nariadeniami je opodstatnené prijať zmeny prostredníctvom jediného delegovaného aktu,
            
         PRIJALA TOTO NARIADENIE:
   Článok 1
   Zmena nariadenia (ES) č. 273/2004
   V prílohe I k nariadeniu (ES) č. 273/2004 sa v tabuľke pre určené látky kategórie 1 dopĺňajú tieto riadky:
   
      
                  „(1R,2S)-(-)-chlórefedrín
               
               
                   
               
               
                  2939 99 00 
               
               
                  110925-64-9
               
            
                  (1S,2R)-(+)-chlórefedrín
               
               
                   
               
               
                  2939 99 00 
               
               
                  1384199-95-4
               
            
                  (1S,2S)-(+)-chlórpseudoefedrín
               
               
                   
               
               
                  2939 99 00 
               
               
                  73393-61-0
               
            
                  (1R,2R)-(-)-chlórpseudoefedrín
               
               
                   
               
               
                  2939 99 00 
               
               
                  771434-80-1“
               
            
   Článok 2
   Zmena nariadenia (ES) č. 111/2005
   V prílohe k nariadeniu (ES) č. 111/2005 sa v tabuľke pre určené látky kategórie 1 dopĺňajú tieto riadky:
   
      
                  „(1R,2S)-(-)-chlórefedrín
               
               
                   
               
               
                  2939 99 00 
               
               
                  110925-64-9
               
            
                  (1S,2R)-(+)-chlórefedrín
               
               
                   
               
               
                  2939 99 00 
               
               
                  1384199-95-4
               
            
                  (1S,2S)-(+)-chlórpseudoefedrín
               
               
                   
               
               
                  2939 99 00 
               
               
                  73393-61-0
               
            
                  (1R,2R)-(-)-chlórpseudoefedrín
               
               
                   
               
               
                  2939 99 00 
               
               
                  771434-80-1“
               
            
   Článok 3
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. júna 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 47, 18.2.2004, s. 1.
   
      (2)  Ú. v. EÚ L 22, 26.1.2005, s. 1.
   
      (3)  Ú. v. ES L 326, 24.11.1990, s. 56.